CELEX: 31980R2851
Language: el
Date: 1980-10-31 00:00:00
Title: Κανονισμός (ΕΟΚ) αριθ. 2851/80 της Επιτροπής της 31ης Οκτωβρίου 1980 περί τροποποίησης του κανονισμού (ΕΟΚ) αριθ. 1725/79 «περί της παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται για τη διατροφή μόσχων»

Avis juridique important

|

31980R2851

Κανονισμός (ΕΟΚ) αριθ. 2851/80 της Επιτροπής της 31ης Οκτωβρίου 1980 περί τροποποίησης του κανονισμού (ΕΟΚ) αριθ. 1725/79 «περί της παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται για τη διατροφή μόσχων»  

Επίσημη Εφημερίδα αριθ. L 296 της 05/11/1980 σ. 0007 - 0012 Ελληνική ειδική έκδοση: Κεφάλαιο 03 τόμος 31 σ. 0146  Ισπανική ειδική έκδοση: Κεφάλαιο 03 τόμος 19 σ. 0157  Πορτογαλική ειδική έκδοση : Κεφάλαιο 03 τόμος 19 σ. 0157  Φινλανδική ειδική έκδοση: Κεφάλαιο 3 τόμος 12 σ. 0184  Σουηδική ειδική έκδοση: Κεφάλαιο 3 τόμος 12 σ. 0184 

ΚΑΝΟΝΙΣΜΟΣ (ΕΟΚ) αριθ. 2851/80 ΤΗΣ ΕΠΙΤΡΟΠΗΣ της 31ης Οκτωβρίου 1980 περί τροποποιήσεως του κανονισμού (ΕΟΚ) αριθ. 1725/79 "περί της παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα εις κόνιν  που προορίζεται για τη διατροφή μόσχων"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1761/78 (2), και ιδίως το άρθρο  10 παράγραφος 3,  Εκτιμώντας:  ότι για να διασφαλισθεί υπό τις καλύτερες συνθήκες η εφαρμογή του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1229/80 (4), εκρίθη αναγκαίο να προσαρμοσθούν ορισμένες τεχνικές λεπτομέρειες  που προβλέπονται στον εν λόγω κανονισμό και ιδίως να συμπληρωθεί με παράρτημα που αναφέρει τη μέθοδο αναλύσεως για να επιτευχθεί η δοσολογία του αποκορυφωμένου γάλακτος εις κόνιν που περιέχεται σε σύνθετες τροφές- ότι, όσον αφορά τις ποσότητες αποκορυφωμένου γάλακτος εις κόνιν που δύνανται να μετουσιωθούν όταν τυγχάνουν της ενισχύσεως, οι διατάξεις του άρθρου 2 παράγραφος 3, οι οποίες εισάγονται από τον κανονισμό (ΕΟΚ) αριθ. 1229/80, δύνανται να αντικατασταθούν  από καθεστώς που εφαρμόζεται ευκολότερα, χωρίς να διαταραχθεί η αναλογία των εν λόγω ποσοτήτων σε σχέση με τις ποσότητες που χρησιμοποιούνται στην παρασκευή συνθέτων τροφών- ότι επιπλέον φαίνεται δυνατή η αντικατάσταση της αναστολής της καταβολής της ενισχύσεως, σε περίπτωση μη τηρήσεως ορισμένων διατάξεων κατά τη διάρκεια του παρελθόντος μηνός, από τη σύσταση αντίστοιχης ασφάλειας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1725/79 τροποποιείται ως εξής:  1. Στο άρθρο 1 παράγραφος 3 υπό ζ), το ποσοστό "0,2%" αντικαθίσταται από "0,3%".  2. Στο άρθρο 2:  α) Το κείμενο της παραγράφου 3 αντικαθίσταται από το ακόλουθο κείμενο:  "3. Κατόπιν αιτήσεως μιας επιχειρήσεως, η αρμόδια αρχή δύναται να χορηγήσει, συμπληρωματικά ή στη θέση της μηνιαίας ανώτατης ποσότητος μετουσιωμένου αποκορυφωμένου γάλακτος εις κόνιν που προκύπτει από την εφαρμογή των παραγράφων 1 και 2, ειδική ανώτατη  ποσότητα κατ' έτος, η οποία προορίζεται αποκλειστικά για τη μεταποίηση σε τροφές χοιριδίων σε εγκεκριμένη προς αυτό εγκατάσταση στο έδαφος του Κράτους Μέλους που έλαβε χώρα η μετουσίωση.  Τέτοια ετήσια ειδική ποσότητα δύναται να χορηγηθεί μόνο σε επιχείρηση, η οποία αναλαμβάνει την υποχρέωση:  α) να κρατά λογιστική αποθήκης, στην οποία εμφαίνονται το όνομα και η διεύθυνση των αγοραστών των ποσοτήτων αποκορυφωμένου γάλακτος εις κόνιν που έχουν μετουσιωθεί δυνάμει της παρούσης παραγράφου, εφ' όσον οι ποσότητες αυτές δεν έχουν μεταποιηθεί σε  τροφές χοιριδίων- β) να προβλέπει, σε περίπτωση κάθε μεταγενέστερης πωλήσεως του μετουσιωμένου αποκορυφωμένου γάλακτος εις κόνιν, ώστε στις συμβάσεις πωλήσεως να εμφαίνονται:  - η υποχρέωση μεταποιήσεως σε τροφές χοιριδίων σύμφωνα με το πρώτο εδάφιο, και - ενδεχομένως, η υποχρέωση σχετικά με την τήρηση λογιστικής αποθήκης που αναφέρεται υπό α).  Ως εγκατάσταση, όπως αναφέρεται στο πρώτο εδάφιο, δύναται να εγκριθεί μόνο εγκατάσταση, η οποία:  α) αναλαμβάνει την υποχρέωση να τηρεί διαρκώς βιβλία όπου καταγράφονται η καταγωγή των χρησιμοποιουμένων πρώτων υλών, οι ποσότητες που χρησιμοποιούνται καθώς και οι ποσότητες και η σύνθεση των προϊόντων που λαμβάνονται- και β) δηλώνει ότι δέχεται να υποβληθεί στα μέτρα ελέγχου που προσδιορίζονται από το σχετικό Κράτος Μέλος, ιδίως όσον αφορά την επαλήθευση των βιβλίων που αναφέρονται υπό α).  Η έγκριση αποσύρεται αν διαπιστωθεί σοβαρή παράβαση των διατάξεων της παρούσας παραγράφου." β) Προστίθεται η ακόλουθη παράγραφος 4:  "4. Τα Κράτη Μέλη τα οποία κάνουν χρήση της παραγράφου 3, την εφαρμόζουν,  α) χρησιμοποιώντας την ή τις ενδείξεις που καθορίζονται από την εθνική τους ρύθμιση για τις τροφές χοιριδίων ή, όπου αυτές λείπουν, προσδιορίζοντας τα χαρακτηριστικά- β) τηρώντας, για τη χορήγηση των σχετικών ετησίων ειδικών ποσοτήτων, τα συνολικά ποσοτικά όρια που προκύπτουν από εξέταση, η οποία πραγματοποιείται δυνάμει του άρθρου 31 του κανονισμού (ΕΟΚ) αριθ. 804/68." 3. Στο άρθρο 3, το κείμενο της παραγράφου 1 αντικαθίσταται από το ακόλουθο κείμενο:  "1. Το αποκορυφωμένο γάλα εις κόνιν μετουσιώνεται με την προσθήκη, \ανά\100 χγρ. αποκορυφωμένου γάλακτος εις κόνιν:  α) είτε 2,5 χιλιογράμμων αλεύρου τριφυλλιού ή αλεύρου χόρτου που περιέχει τουλάχιστον 70% σωματίδια μη υπερβαίνοντα τα 300 mum (τύπος A)- β) είτε 5 χιλιογράμμων αλεύρου τριφυλλιού ή αλεύρου χόρτου που περιέχει τουλάχιστον 40% σωματίδια μη υπερβαίνονται τα 300 mum (τύπος B).  Τα μη υπερβαίνονται τα 300 mum σωματίδια πρέπει να είναι ομοιόμορφα κατανεμημένα μέσα στο μείγμα." 4. Στο άρθρο 3 παράγραφος 3, το κείμενο υπό β) αντικαθίσταται από το ακόλουθο κείμενο:  "β) την ποσότητα του αποκορυφωμένου γάλακτος εις κόνιν που πρέπει να μετουσιωθεί και τον τύπο της μετουσιώσεως που έχει επιλεγεί (τύπος A ή τύπος B που αναφέρονται στην παράγραφο 1".  5. Στο άρθρο 4 παράγραφος 1 υπό α):  α) το κείμενο της πρώτης περιπτώσεως αντικαθίσταται από το ακόλουθο κείμενο:  "- 60 χιλιόγραμμα το ελάχιστο και 70 χιλιόγραμμα το ανώτερο αποκορυφωμένου γάλακτος εις κόνιν που ανταποκρίνεται στις προϋποθέσεις που αναφέρονται στο άρθρο 1 παράγραφος 2"- β) στην τρίτη περίπτωση, οι λέξεις:  "στην περίπτωση όπου είναι ενσωματωμένο, ανά 100 χιλιόγραμμα αποκορυφωμένου γάλακτος εις κόνιν, 2,5 χιλιόγραμμα άλευρο τριφυλλιού ή άλευρο χόρτου, που περιέχουν τουλάχιστον 70% σωματίδια που δεν υπερβαίνουν τα 300 mum" αντικαθίστανται από τις λέξεις:  "στην περίπτωση όπου είναι ενσωματωμένο, ανά 100 χιλιόγραμμα αποκορυφωμένου γάλακτος εις κόνιν, άλευρο τριφυλλιού ή άλευρο χόρτου ενός από τους τύπους A ή B που αναφέρονται στο άρθρο 3 παράγραφος 1".  6. Στο άρθρο 4 παράγραφος 1 προστίθενται τα εξής εδάφια:  "Όταν καθορίζεται ότι το παρασκευαζόμενο προϊόν δεν περιέχει την ελάχιστη ποσότητα των 60 χιλιογράμμων αποκορυφωμένου γάλακτος εις κόνιν που αναφέρεται στο πρώτο εδάφιο υπό α), τα Κράτη Μέλη επιτρέπεται να χορηγήσουν ποσό της ενισχύσεως μειωμένο κατά  10% για το αποκορυφωμένο γάλα εις κόνιν που πραγματικά έχει ενσωματωθεί, υπό τις εξής προϋποθέσεις:  - η περιεκτικότητα σε αποκορυφωμένο γάλα εις κόνιν πρέπει να είναι τουλάχιστον 59 χιλιόγραμμα ανά 100 χιλιόγραμμα τελικού προϊόντος, και - ο ζητών την ενίσχυση πρέπει να έχει προσκομίσει την απόδειξη ότι η μη τήρηση της ελαχίστης περιεκτικότητος των 60 χιλιογράμμων δεν οφείλεται ούτε σε σκόπιμη παράβαση ούτε σε σοβαρή αμέλεια.  Όταν διαπιστώνεται ότι το παρασκευαζόμενο προϊόν περιέχει ποσότητα αποκορυφωμένου γάλακτος εις κόνιν ανώτερη από την ανώτατη ποσότητα των 70 χιλιογράμμων που αναφέρεται στο πρώτο εδάφιο υπό α) ή, ενδεχομένως, από την ανώτατη ποσότητα των 80 χιλιογράμμων  που αναφέρεται στο εδάφιο 2, μη υπερβαίνουσα, εν τούτοις, κατά περίπτωση τα 71 ή 81 χιλιόγραμμα, τα Κράτη Μέλη επιτρέπεται να χορηγήσουν την ενίσχυση βάσει περιεκτικότητος σε αποκορυφωμένο γάλα εις κόνιν 70 ή 80 χιλιογράμμων." 7. Στο άρθρο 5, οι διατάξεις υπό α) αντικαθίστανται από το ακόλουθο κείμενο:  "α) στις σύνθετες ζωοτροφές, στις οποίες έχει ενσωματωθεί, ανά 100 χιλιόγραμμα αποκορυφωμένου γάλακτος εις κόνιν, άλευρο τριφυλλιού ή χόρτου σύμφωνα με έναν από τους τύπους Α ή Β που αναφέρονται στο άρθρο 3 παράγραφος 1".  8. Στο άρθρο 8, συνεπεία της παραγράφου 3 υπό ζ) και της παραγράφου 5 υπό γ), προστίθενται οι εξής λέξεις:  "διευκρινίζοντας ιδίως τις ποσότητες τυρίνης και/ή τυρινικών αλάτων που προστίθενται ως έχουν ή υπό μορφή μείγματος".  9. Το άρθρο 8 παράγραφος 5, εξάλλου, τροποποιείται ως εξής:  - το κείμενο υπό α) αντικαθίσταται από το ακόλουθο κείμενο:  "α) τη φύση και την καταγωγή των πρώτων υλών που χρησιμοποιούνται",  - υπό β) οι λέξεις "τις ποσότητες που χρησιμοποιούνται" αντικαθίστανται από τις λέξεις "ιδίως τις ποσότητες που χρησιμοποιούνται".  10. Στο άρθρο 9 παράγραφος 2, προστίθεται το ακόλουθο εδάφιο:  "Όσον αφορά το αποκορυφωμένο γάλα εις κόνιν που έχει μετουσιωθεί δυνάμει του άρθρου 2 παράγραφοι 3 και 4, η καταβολή της ενισχύσεως υπόκειται εκτός αυτού στον όρο ότι ο τυγχάνων της ενισχύσεως αποδεικνύει κατά ικανοποιητικό τρόπο στην αρμόδια αρχή:  α) είτε ότι έχει μεταποιήσει την εν λόγω ποσότητα μετουσιωμένου αποκορυφωμένου γάλακτος εις κόνιν σε τροφή χοιριδίων υπό τους καθορισμένους όρους,  β) είτε ότι έχει πωλήσει την εν λόγω ποσότητα σε κάποιον αγοραστή συμμορφούμενος προς τις διατάξεις του άρθρου 2 παράγραφος 3 δεύτερο εδάφιο υπό β).  Στην τελευταία αυτή περίπτωση, ο τυγχάνων της ενισχύσεως, πρέπει εκτός αυτού να αναλάβει γραπτώς τη δέσμευση να επιστρέψει την ενίσχυση για τις σχετικές ποσότητες σε περίπτωση, κατά την οποία οι αγοραστές δεν ετήρησαν τις υποχρεώσεις τους." 11. Στο άρθρο 9 παράγραφος 3 προστίθεται το ακόλουθο εδάφιο:  "Εν τούτοις, κατόπιν αιτήσεως του ενδιαφερομένου, η αναστολή που αναφέρεται υπό α) της καταβολής της ενισχύσεως δύναται να αντικατασταθεί από την παροχή εγγυήσεως ιδίου ύψους, αυξημένου κατά 20%, η οποία κατά περίπτωση καταπίπτει δυνάμει της ενισχύσεως  που καταβάλλεται αχρεωστήτως." 12. Στο άρθρο 10 παράγραφος 3 πρώτο εδάφιο, προστίθεται η ακόλουθη περίοδος:  "Η δοσολογία του αποκορυφωμένου γάλακτος εις κόνιν πραγματοποιείται με τη βοήθεια αναλύσεως, η οποία γίνεται τουλάχιστον εις διπλούν σύμφωνα με τη μέθοδο που αναφέρεται στο παράρτημα III." 13. Στον τύπο του δελτίου ελέγχου που εμφαίνεται στο παράρτημα II:  α) το κείμενο του τίτλου υπό A αντικαθίσταται από το ακόλουθο κείμενο:  "A. Αποτελέσματα της εργαστηριακής αναλύσεως συμπληρουμένης από τους συχνούς και αιφνιδιαστικούς ελέγχους που αναφέρονται στο άρθρο 10 παράγραφος 2 υπό β) και γ), η οποία ενδεχομένως αντικαθίσταται από τον διαρκή επιτόπιο έλεγχο"- β) η παραπομπή (2) καταργείται.  14. Το παράρτημα III του παρόντος κανονισμού προστίθεται στον κανονισμό (ΕΟΚ) αριθ. 1725/79.  15. Στην ολλανδική έκδοση του κανονισμού (ΕΟΚ) αριθ. 1725/79, στο άρθρο 4 παράγραφος 1 υπό α) δεύτερη και τρίτη περίπτωση καθώς και στο άρθρο 10 παράγραφος 2 υπό α) δεύτερο εδάφιο τρίτη περίπτωση, η λέξη "zetmeelgel" αντικαθίσταται κάθε φορά από τις  λέξεις "voorverstijfseld zetmeel".  16. Στη γαλλική, αγγλική και ιταλική έκδοση του κανονισμού (ΕΟΚ) αριθ. 1725/79, στο παράρτημα I υπό A σημείο 2, το κείμενο υπό g) αντικαθίσταται αντιστοίχως από το ακόλουθο κείμενο:  - "g) autres, et notamment le lactoserum, pour autant que la recherche est demandee par les autorites nationales",  - "g) others, and especially whey as far as detection is required by the national authorities",  - "g) altri, in particolare siero di latte, se la ricerca e richiesta dalle autorita nazionali".   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εν τούτοις, οι διατάξεις που αναφέρονται στα σημεία 8, 12, 13 υπό β) και 14 του άρθρου 1 εφαρμόζονται μόνον από την 1η Φεβρουαρίου 1981.  Κατόπιν αιτήσεως των ενδιαφερομένων, η ποσότητα που χορηγείται δυνάμει της παλαιάς εκδόσεως του άρθρου 2 παράγραφος 3 του κανονισμού (ΕΟΚ) αριθ. 1725/79, αντικαθίσταται από ειδική ποσότητα που χορηγείται δυνάμει της νέας εκδόσεως της εν λόγω διατάξεως.   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 31 Οκτωβρίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 204 της 28.7.1978, σ. 6.  (3) ΕΕ αριθ. Ν 199 της 7.8.1979, σ. 1.  (4) ΕΕ αριθ. Ν 124 της 20.5.1980, σ. 9.      ΠΑΡΑΡΤΗΜΑ III   ΠΡΟΣΔΙΟΡΙΣΜΟΣ ΤΗΣ ΠΟΣΟΤΗΤΟΣ ΤΟΥ ΑΠΟΚΟΡΥΦΩΜΕΝΟΥ ΓΑΛΑΚΤΟΣ ΕΙΣ ΚΟΝΙΝ ΠΟΥ ΠΕΡΙΕΧΕΤΑΙ ΣΤΙΣ ΣΥΝΘΕΤΕΣ ΖΩΟΤΡΟΦΕΣ ΔΙΑ ΕΝΖΥΜΑΤΙΚΗΣ ΠΗΞΕΩΣ ΤΗΣ ΠΑΡΑΤΥΡΙΝΗΣ (ΠΑΡΑΚΑΖΕΪΝΗΣ)  1. Αντικείμενο Προσδιορισμός της ποσότητος του αποκορυφωμένου γάλακτος εις κόνιν που περιέχεται στις σύνθετες ζωοτροφές δια ενζυματικής θρομβώσεως της παρακαζεΐνης.  2. Πεδίο εφαρμογής Η μέθοδος αυτή εφαρμόζεται επί των συνθέτων ζωοτροφών που περιέχουν τουλάχιστον 50% αποκορυφωμένου γάλακτος εις κόνιν. Η παρουσία σημαντικών ποσοτήτων αποβουτυρωμένου γάλακτος (babeurre) και/ή ορισμένων μη γαλακτικών πρωτεϊνών δύναται να προκαλέσει  αλλοίωση των αποτελεσμάτων.  3. Αρχή της μεθόδου 3.1. Διάλυση της τυρίνης που περιέχεται στη σύνθετη ζωοτροφή δι' εκχυλίσεως με διάλυμα κιτρικού νατρίου.  3.2. Επαναφορά της συγκεντρώσεως ιόντων ασβεστίου που είναι αναγκαία για την καταβύθιση της παρακαζεΐνης. Μετατροπή δια πυτίας της τυρίνης σε παρακαζεΐνη.  3.3. Προσδιορισμός του αζώτου της παρακαζεΐνης κατόπιν εξαλατώσεως κατά τη μέθοδο Kjeldahl, σύμφωνα με την οδηγία αριθ. 72/199/ΕΟΚ της Επιτροπής, της 27ης Απριλίου 1972, υπολογισμός της ποσότητος του αποκορυφωμένου γάλακτος εις κόνιν βάσει της ελαχίστης  περιεκτικότητος σε τυρίνη 27,5%.  4. Αντιδραστήρια Τα χρησιμοποιούμενα αντιδραστήρια πρέπει να παρουσιάζουν τον απαιτούμενο βαθμό καθαρότητος για τους σκοπούς της αναλύσεως. Το χρησιμοποιούμενο νερό πρέπει να είναι απεσταγμένο ή να παρουσιάζει ανάλογο βαθμό καθαρότητος. Εξαιρέσει της πυτίας (4,5), όλα  τα χρησιμοποιούμενα αντιδραστήρια και τα διαλύματα πρέπει να είναι απαλλαγμένα αζωτούχων ουσιών.  4.1. Δίυδρο κιτρικό τρινάτριο (διάλυμα 1% p/v).  4.2. Χλωριούχο ασβέστιο (κορεσμένο υδατικό διάλυμα 20 oC) λαμβανόμενο δια διαλύσεως 90 g ανύδρου χλωριούχου ασβεστίου σε 100 ml απεσταγμένου ύδατος θερμαινομένου και αναδευομένου ελαφρώς. Το διάλυμα διατηρείται επί μία νύκτα στους 20 oC (στην περίπτωση  που δεν έχει δημιουργηθεί ένα υπόστρωμα κρυστάλλων, προστίθεται χλωριούχο ασβέστιο και η διαδικασία επαναλαμβάνεται). Την επομένη ημέρα, πραγματοποιείται η διήθηση και το κατ' αυτόν τον τρόπο λαμβανόμενο διάλυμα διατηρείται σε κλειστή φιάλη στους 20 oC.   4.3. Υδροξείδιο του νατρίου 0,1 N.  4.4. Χλωρικό οξύ 0,1 N.  4.5. 1 : 10 000 πρότυπο διάλυμα πυτίας (εκχύλισμα τετάρτου στομάχου μόσχων), διατηρούμενο εντός ψυγείου στους 4-6 oC.  4.6. Αντιδραστήρια για τυ προσδιορισμό του αζώτου κατά τη μέθοδο Kjeldahl σύμφωνα με την οδηγία αριθ. 72/199/ΕΟΚ της Επιτροπής, της 27ης Απριλίου 1972.  5. Όργανα Συνήθη όργανα εργαστηρίου. Ειδικότερα τα εξής:  5.1. Ιγδίο ή μύλος ομογενοποιήσεως.  5.2. Ζυγός αναλύσεως.  5.3. Επιτραπέζιος συσκευή φυγοκεντρήσεως (2 000-3 000 στροφές/λεπτό) εφοδιασμένες με σωλήνες φυγοκεντρήσεως των 50 ml.  5.4. Μαγνητικός αναδευτήρας με ράβδους των 10-15 mm.  5.5. Ποτήρια ζέσεως των 150-200 ml.  5.6. Φιάλες αποστάξεως 250 ml και 500 ml.  5.7. Γυάλινες χοάνες διαμέτρου 60 έως 80 mm.  5.8. Ηθμοί ταχείας διηθήσεως κυκλικής διανομής απαλλαγμένοι τέφρας, διαμέτρου 150 mm (S.S.5892 S.S. 595 1/2).  5.9. Σιφώνια διαφόρων μεγεθών.  5.10. Υδρόλουτρο με θερμοστατική ρύθμιση στους 37 oC.  5.11. Συσκευή μετρήσεως pH.  5.12. Συσκευή εξαλατώσεως και αποστάξεως για τη μέθοδο Kjeldahl με τα αντίστοιχα εξαρτήματα.  5.13. Βαθμολογημένη προχοΐδα των 25 ml για τιτλοδότηση.  5.14. Πλαστική φιάλη για το απεσταγμένο νερό.  5.15. Σπάτουλα αναδεύσεως από ανοξείδωτο χάλυβα.  5.16. Θερμόμετρο.  5.17. Πυριατήριο με θερμοστατική ρύθμιση της θερμοκρασίας.  6. Τρόπος εργασίας 6.1. Προετοιμασία του δείγματος.  10-20 g του δείγματος συνθλίβονται σε ιγδίο ή σε συσκευή ομογενοποιήσεως, ώστε να ληφθεί ομογενές μείγμα.  6.2. Η σκόνη γάλακτος διαλύεται και διαχωρίζεται το αδιάλυτο υπόλειμμα.  6.2.1. Ζυγίζονται 1,000+-0,002 g της ομογενοποιημένης συνθέτου ζωοτροφής (6.1) απευθείας σε φυγοκεντρικό σωλήνα των 50 ml. Προστίθενται 30 ml διαλύματος κιτρικού τρινατρίου (4.1), κατόπιν προθερμάνσεως στους 45 oC. Η σκόνη διαλύεται δι' αναδεύσεως επί 5  λεπτά με τον μαγνητικό αναδευτήρα.  6.2.2. Το διάλυμα φυγοκεντρείται επί 10 λεπτά στα 500 g (2 000-3 000 στροφές/λεπτό) και η υπερκείμενη υδατική στοιβάδα μεταγγίζεται σε ποτήριο ζέσεως των 150-200 ml. Λαμβάνεται μέριμνα ώστε να αποφευχθεί η απώλεια των αδιαλύτων μερών κατά τη μετάγγιση.   6.2.3. Κατά τον αυτόν τρόπο λαμβάνονται δύο ακόμη εκχυλίσματα του υπολείμματος. Τα τρία ληφθέντα εκχυλίσματα αναμιγνύονται.  6.2.4. Στην περίπτωση αποχωρισμού του λίπους το εκχύλισμα ψύχεται μέχρι στερεοποιήσεως της λιπαρής φάσεως, η οποία ακολούθως αφαιρείται με τη βοήθεια σπάτουλας.  6.3. Προκαλείται πήξη της τυρίνης με τη βοήθεια των ενζύμων της πυτίας.  6.3.1. Στο αναδευόμενο ολικό υδατικό εκχύλισμα (περίπου 100 ml) προστίθεται υπό μορφή σταγόνων 1 ml κορεσμένου διαλύματος χλωριούχου ασβεστίου (4.2). Το pH ρυθμίζεται στην τιμή 6,4-6,5 με τη βοήθεια αραιού διαλύματος NaOH (4.3) ή HCI (4.4.) Το εκχύλισμα  εισάγεται σε υδρόλουτρο με θερμοστατική ρύθμιση της θερμοκρασίας στους 37 oC, επί 15 ως 20 λεπτά, μέχρι αποκαταστάσεως της ισορροπίας του άλατος. Αυτό διαπιστώνεται από τη γαλακτώδη όψη που αποκτά το εκχύλισμα.  6.3.2. Το ενδεχομένως εμφανιζόμενο ίζημα αποχωρίζεται δια φυγοκεντρήσεως επί 5 λεπτά στις 1 000 στροφές/λεπτό. Η υπερκείμενη στοιβάδα διαχωρίζεται προσεκτικά.  6.3.3. Αμέσως μετά την εξαγωγή του εκχυλίσματος από το υδρόλουτρο, προστίθενται 0,5 ml πυτίας (4.5). Ο διαχωρισμός διενεργείται μετά απο 1 ως 2 λεπτά.  6.3.4. Μετά από παραμονή 10 ως 15 λεπτών σε θερμοκρασία 20-37oC, το πήγμα θραύεται δι' αναδεύσεως. Διενεργείται ποσοτική διήθηση με ηθμό ταχείας διηθήσεως (5.8) και έκπλυση με 3x 15 ml νερού. Η διήθηση πρέπει να έχει περατωθεί σε δύο ώρες κατ' ανώτατο  όριο.  6.4. Προσδιορισμοί των αζώτων της τυρίνης.  6.4.1. Μετά από την πλήρη διήθηση, ο ηθμός εισάγεται στη φιάλη Kjeldahl και προσδιορίζεται το άζωτο κατά τη μέθοδο Kjeldahl, σύμφωνα με την οδηγία αριθ. 72/199/ΕΟΚ της Επιτροπής, της 27ης Απριλίου 1972.  7. Τυφλό πείραμα 7.1. Διεξάγεται τυφλό πείραμα κατά τρόπο συστηματικό με τη βοήθεια ηθμού απαλλαγμένου τέφρας (5.8), εμποτισμένου σε μείγμα 90 ml διαλύματος κιτρικού νατρίου (4.1), 1 ml κορεσμένου διαλύματος χλωριούχου ασβεστίου (4.2), 0,5 ml υγρής πυτίας (4.5) και  εκτελουμένου με 3x 15 ml νερού πριν από την εξαλάτωση κατά τη μέθοδο Kjeldahl, που περιγράφεται στην οδηγία αριθ. 72/199/ΕΟΚ της Επιτροπής, της 27ης Απριλίου 1972.  7.2. Ο όγκος του οξέος (4.4) που απαιτείται για τη διεξαγωγή του τυφλού πειράματος αφαιρείται από τον όγκο του οξέος, που χρησιμοποιήθηκε για την τιτλοδότηση του προτύπου δείγματος.  8. Δοκιμή ελέγχου 8.1. Για τον έλεγχο της αναλυτικής μεθόδου και των αναφερθέντων αντιδραστηρίων, διενεργείται ο προσδιορισμός μιας προτύπου ζωοτροφής, της οποίας η γνωστή περιεκτικότητα σε αποκορυφωμένο γάλα εις κόνιν έχει προσδιορισθεί με τη βοήθεια κυκλικής αναλύσεως.   Η μέση τιμή που προκύπτει από τον διπλό προσδιορισμό, δεν πρέπει να αποκλίνει περισσότερο από 1% από την τιμή που προκύπτει από την κυκλική ανάλυση.  9. Παρουσίαση των αποτελεσμάτων 9.1. Η περιεκτικότητα επί τοις εκατό σε αποκορυφωμένο γάλα εις κόνιν (Α.Γ.Σ.) της συνθέτου ζωοτροφής υπολογίζεται με τη βοήθεια του ακολούθου τύπου:  % SMP =  x 100 όπου N είναι η περιεκτικότητα επί τοις εκατό της παρακαζεΐνης σε άζωτο, 27,5 είναι ο συντελεστής μετατροπής της προσδιορισθείσας καζεΐνης σε ποσοστό επί τοις εκατό αποκορυφωμένου γάλακτος εις κόνιν.  10. Ακρίβεια της μεθόδου 10.1. Επαναληψιμότητα Σε 90% τουλάχιστον των εξεταζομένων περιπτώσεων, η διαφορά μεταξύ των αποτελεσμάτων, που λαμβάνονται από την ανάλυση του ιδίου δείγματος, στο ίδιο εργαστήριο και από τον ίδιο ερευνητή, δεν πρέπει να υπερβαίνει τα 2 g αποκορυφωμένου γάλακτος εις κόνιν  ανά 100 g της εξεταζομένης συνθέτου ζωοτροφής.  10.2. Αναπαραγωγιμότητα Σε 90% τουλάχιστον των εξεταζομένων περιπτώσεων, η διαφορά μεταξύ των αποτελεσμάτων, που λαμβάνονται από την ανάλυση ενός παρομοίου δείγματος σε δύο διαφορετικά εργαστήρια, δεν πρέπει να υπερβαίνει τα 5 g αποκορυφωμένου γάλακτος εις κόνιν ανά 100 g  εξεταζομένης συνθέτου ζωοτροφής.  11. Παρατηρήσεις 11.1. Η πρόσθεση σημαντικών ποσοτήτων ορισμένων μη γαλακτικών πρωτεϊνών, ιδίως των προερχομένων από σόγια, όταν έχουν θερμανθεί μαζί με το αποκορυφωμένο γάλα εις κόνιν, οδηγεί σε πολύ μεγαλύτερες τιμές, λόγω της συγκαθιζήσεως των πρωτεϊνών αυτών με την  παρακαζεΐνη του γάλακτος.  11.2. Η πρόσθεση αποβουτυρωμένου γάλακτος δύναται ενδεχομένως να οδηγήσει σε πολύ χαμηλές τιμές, επειδή ο προσδιορισμός πραγματοποιείται επί του εκχυλίσματος που είναι απαλλαγμένο λίπους. Η πρόσθεση ορισμένων ειδών αποβουτυρωμένου γάλακτος λαμβανομένων  από όξινη κρέμα δύναται να οδηγήσει σε αισθητά χαμηλότερες τιμές, επειδή δεν είναι πλήρως διαλυτά στο κιτρικό διάλυμα.  11.3. Η πρόσθεση 0,5% τουλάχιστον λικιθίνης δύναται επίσης να οδηγήσει σε μικρότερες τιμές.  11.4. Η ενσωμάτωση σκόνης γάλακτος που έχει θερμανθεί σε υψηλή θερμοκρασία (high-heat) δύναται να οδηγήσει σε τιμές πολύ υψηλές, λόγω της συγκαθιζήσεως ορισμένων πρωτεϊνών του ορού του γάλακτος με την παρακαζεΐνη του γάλακτος.